[{"text_idx": "#000000", "text": "Cynllun i hybu economi canol Caerdydd"}, {"text_idx": "#000001", "text": "Mae cynigion i gael busnesau yng Nghaerdydd i godi mwy 'na \u00a31.5m y flwyddyn ar gyfer ganol Caerdydd wedi eu lansio."}, {"text_idx": "#000002", "text": "Mae cwmni\u0308au wedi bod yn gweithio ar y cynllun am chwe mis, gyda'r nod o sefydlu Ardal Datblygu Busnes."}, {"text_idx": "#000003", "text": "Mae cynlluniau tebyg eisoes yn bodoli mewn nifer o ddinasoedd ar draws Prydain."}, {"text_idx": "#000004", "text": "Byddai bron i 1,000 o fusnesau yn yr ardal yn talu treth ychwanegol i ddatblygu prosiectau."}, {"text_idx": "#000005", "text": "Y gobaith yw y byddai'r newidiadau neu welliannau wedyn yn denu mwy o bobl i ganol y ddinas ac yn cynyddu elwa'r busnesau sydd wedi cyfrannu."}, {"text_idx": "#000006", "text": "Ond cyn i'r cynllun gael ei fabwysiadu byddai'n rhaid i fwyafrif o'r holl gwmni\u0308au fyddai'n cael eu heffeithio dan y drefn newydd bleidleisio o blaid y newid."}]